**Vores kerneopgave er læring og elevens faglige standpunkt og udbytte af undervisningen.**

**Lykkes vi med at den enkelte elev lærer mest muligt? Det er de overvejelser, der skal gøres i dette afsnit.**

Undersøgelsen er lavet i skemaform blandt skolens pædagogiske personale. Ledelsen har samlet besvarelserne og konkluderet på dem.

**1) Generelt**

Hvordan sikres en overordnet evaluering af elevens udbytte af undervisningen – herunder tests og prøver (hvilke), elevsamtaler, skole-hjem-samtaler, samtaler i teams, brug af IT-værktøjer, vækstmodellen, hjemmebesøg etc.

|  |  |  |  |
| --- | --- | --- | --- |
| **Fag** | **Kl. trin** | **Evalueringsværktøjer/eksempler** | **Hvordan er det med til at eleven får størst udbytte af undervisningen?** |
| dansk | indskoling | Læseprøver, ST2 og nationale læseprøve. Elevsamtaler og egne udformede evalueringsværktøjer.  Diktater | Prøver og samtaler viser den enkelte elev, hvor der er styrker og svagheder og sammen kan der sættes nye mål for den kommende tid.  Mange korte uformelle samtaler med den enkelte elev, hvor der drøftes fokuspunkter, styrker og udfordringer set fra både læreres og elevens synspunkt. |
| dansk | ml. trin | Online platforme, Gyldendal, Clio, Showbie |  |
| dansk | udskoling | Online platforme: Gyldendal, Clio, Showbie  Skriftlig fremstillings evalueringsværktøj fra UVM. Læseprøver og retskrivning fra webproever.dk | Fejlgrupper findes og giver mulighed for at målrette undervisningen  Muligheder for at give præcis og målrettet feedback både skriftligt og mundtligt (Showbie)  Gennem online webprøver og evalueringsværktøjer, har eleven mulighed for at se, hvad de er gode til, og hvor der kan ske forbedringer. Der kan derudover udskrives ark til forældresamtaler, så den enkelte elev kan se styrker og udfordringer, og læreren har mulighed for at se, hvor klassen har generelle udfordringer. |
| mat | indskoling | Løbende evaluering med eleverne, færdighedsopgaver i mat fessor, mat-test  I daglig uv er der løbende dialoger med den enkelte elev. | Mat tests er et godt analytisk værktøj, der passer til de fastlagte mål for faget og dermed kan der evalueres professionelt.  Online portaler giver den enkelte elev mulighed for at se, hvad de kan. Dialoger med den enkelte elev omkring engagement, faglige udfordringer og deltagelse i faget giver en fælles forståelse af, hvad der skal arbejdes med. Mat tests benyttes også til skole-hjemsamtaler |
| mat | ml. trin | Mat fessor, MAT tests, før- og efter tests i Emat. Løbende evaluering med eleverne, færdighedsopgaver i mat fessor, Mat-test, månedsaflevering, der evalueres. | Dialoger med den enkelte, hvor det handler om det, der går godt og det, der skal forbedres. Det er motiverende samtaler, som også anvendes ved skole-hjemsamtaler.  Før og efter tests giver den enkelte elev mulighed for at se, hvad de har lært.  Online protaler giver eleven mulighed for at følge med i progression. |
| mat | udskoling |  |  |
| engelsk | indskoling |  |  |
| engelsk | ml. trin | Oxford Owl, elevsamtaler, træningsøvelser |  |
| engelsk | udskoling | Oxford Owl, elevsamtaler, træningsøvelser, Clioonline, Gyldendal | Elevernes faglige udbytte (læsehastighed og forståelse) sikres |
| tysk | ml. trin |  |  |
| tysk | udskoling |  |  |
| kulturfag | indskoling | Clio online, Liv og religion.  KaHoots, fremlæggelser og små filmproduktioner | Der evalueres på projekter, ex. krybbespil og der er drøftelser i klassen om ”det vi har lært” og ”det, vi kan huske”.  Engagementet er højt, når eleverne selv producerer noget for andre. Her kan de tænke ud af boksen, være kreative og der aer god mulighed for evaluering. |
| kulturfag | ml. trin | Clio online, elevsamtaler | Kulturfagene er båret af fælles dialoger i grupper eller på klassen, hvor der udfordres på holdninger og dannelse. Dette evalueres sammen med den enkelte elev. |
| kulturfag | udskoling | Clio online, elevsamtaler, opgavebesvarelser | Kulturfagene er båret af fælles dialoger i grupper eller på klassen, hvor der udfordres på holdninger og dannelse. Dette evalueres løbende sammen med den enkelte elev. Det faglige udbytte vurderes løbende og i opgavebesvarelser. |
| naturfag | indskoling | Clio og løbende evaluering med den enkelte elev | Der er et særligt fokus på fagligt udbytte og engagement i faget. |
| naturfag | mellemtrin | Evalueringsværktøjer i Clio, projektopgaver med evaluering |  |
| naturfag | udskoling | Mundtlig evaluering med elev/elevgrupper  iPad som redskab til elevernes egne produktioner – ex. film | Ved produktion af egne film kommer eleven helt ned i materialet og får både skrevet og drøftet indhold. Her skal der tages stilling og dermed skabes holdninger og meninger om det givne emne-område |
| Praktisk/musisk | indskoling | Løbende mundtlig evaluering og brug af Clio onlines evalueringsværktøjer  Der evalueres på f.eks forestillinger, musicals mv. | Fælles drøftelser i klassen i f.t. enkelte projekter.  Billeder og videoer lægges på forældre intra eller i Showbie, hvor også forældre kan se, hvad der er arbejdet med. |
| Praktisk/musisk | ml. trin | Elevsamtaler/evalueringsark (egne) .Brug af Clio onlines evalueringsværktøjer  Udstillinger og billedsamtaler | Der evalueres på udstillinger og med den enkelte elev i f.t. arbejdsindsats. |
| Praktisk/musisk | udskoling | Elevsamtaler/evalueringsark (egne), Clio evalueringsværktøj  iPad som dokumentation og fejlretning | Video optaget på iPad anvendes til at vurdere, hvor der sker fejl (ex. spring eller gymnastiske serier) |
|  |  |  |  |
| generelt |  | Elevsamtaler med udgangspunkt i skolens pædagogiske målsætning (21. årh kompetencer) | Samtaler giver et godt indblik i den enkelte elevs faglige såvel som sociale standpunkt. Vækstmodellen anvendes, hvilket sikrer at der kommer handling og at der er et fælles ejerskab af løsningsmuligheder og nye mål. Det oplever læreren øger både faglig trivsel og generel trivsel.  Der er en tæt kontakt mellem skole og hjem, så der hurtigt kan følges op og dermed sikre de bedste vilkår for at kunne modtage undervisning og trivsel i klassen. |
| generelt |  | Skolehjem samtaler med elev og forældre | Her er der drøftelser af elevens faglige udbytte af undervisning og trivsel generelt med målsætninger for kommende periode.  I samarbejde med forældrene afdækkes det, der er svært og der tages fælles ansvar for at hjælpe og guide eleverne, så der kan arbejdes med det, der er svært. Der er også anledning til at se på det, der netop fungerer og sætte nye mål. |
| Generelt |  | Teamsamtaler | I de enkelte klasseteams drøftes både den enkelte elev og klassens faglige udvikling og udbytte af undervisning |
| Generelt | Inklusion | Elevsamtaler, brug af Vækstmodel, opfølgning og tegn i f.t. handleplaner. | Der evalueres løbende med eleven for at opretholde den gode udvikling og sikre størst mulig udbytte af undervisningen. Både elevsamtaler og Vækstmodellen giver en tydelig stemme hos eleven, som dermed hele tiden er med i processen. |

*Del konklusion 1:*

*Der anvendes en bred vifte af evalueringsværktøjer – både i online udgaver/portaler, Vækstmodellen og evaluerings værktøjer, som lærerne selv udarbejder for at sikre den enkelte elevs faglige udbytte af undervisningen. Derudover er der et konstant fokus på elevens udbytte i den daglige undervisning og undervisningsdifferentiering anvendes.*

*Anerkendte faglige tests giver en måling op mod Undervisningsministeriets mål for undervisningen.*

*Der er også en bred anerkendelse af, at trivsel er en forudsætning for netop at få det største faglige udbytte af undervisningen, hvorfor samtaler med hhv eleven selv og eleven sammen med forældre er vigtig for sammen at engagere og motivere eleven til at sætte nye mål og blive udfordret.*

**2) Involvering**

|  |
| --- |
| **Hvordan involveres eleven i evalueringen af det faglige udbytte?** |
| * Online portaler giver den enkelte elev mulighed for at vurdere egen præstation. * Der anvendes små tydelige tegn i undervisningen for at give den enkelte elev mulighed for at vurdere, om opgaven er god/mellem/dårlig og svær/mellem eller let. Tegnenes betydning er aftalt i klassen. * Testresultater vurderes sammen med eleven. * Elever inddrages i valg og processer, hvor resultaterne evalueres. * Elevsamtaler * Ved at gribe ideer og indhold, som eleverne byder ind med. Det skaber ejerskab og engagement og oplevelsen af at deres stemme bliver hørt. * Gennem guidning og ros/anerkendelse * Gennem opfølgningsmøder med eleven/hjemmet og løbende elevsamtaler. Ofte anvendes Vækstmodellen, da den netop i sin form sikrer elevens stemme og engagement i at finde handlemuligheder. * Der kan både være anonyme besvarelser til læreren og drøftelser i plenum, hvor alle har mulighed og ret til at blive hørt. * Individuelle samtaler i f.b.m. afleveringer og der laves faglige aftaler med den enkelte elev, så der sker en samstemmelse mellem elevens niveau og lærerens forventninger |

*Delkonklusion 2:*

*Elevens stemme og involvering i evaluering er en forudsætning for engagement. At eleven selv ser resultater fra online tests må og skal kun være et udgangspunkt for at sætte nye mål i samarbejde med læreren. Men det store fokus på løbende dialoger og samtaler med læreren er udgangspunkt for elevens lyst til at lære mere.*

**3) Forbedrings muligheder**

|  |
| --- |
| **Forslag til at blive endnu bedre til at sikre den enkelte elevs faglige udbytte.** |
| * Nye hurtige evalueringsværktøjer, der kan motivere eleven * Evalueringsværktøjer til idræt * Større variation så den enkelte elev mødes i f.t. læringsstile. Der kan sættes meget mere ind på samskabelse med eleverne og dermed sikre ejerskab og engagement. * Bedre struktur på elevsamtaler, så der samles op på aftaler og udbytte. * Mere legende tilgang til læring, så eleverne lærer uden, at det sker i faste rammer men i stedet opleves naturligt hos den enkelte elev. * At der skabes struktur om evalueringen, da man ofte kommer hurtigt videre til det næste, spændende forløb og ikke glemmer evalueringen af det, man netop har arbejdet med. * At kende de konkrete vilkår hos den enkelte. Her tænkes på ventetid i f.t ex. psykologer, hvor deres vurderinger og input er vigtige for at sikre netop enkelte elever med særlige udfordringer deres udbytte af undervisningen. * At den enkelte lærer er helt skarp på det faglige – et ønske om at udvikle sig som underviser. * At sikre den enkelte elevs udbytte bedre. Der ønskes evalueringsværktøjer, som er hurtige og enkle, og som motiverer eleven. |

*Delkonklusion 3:*

*Der kan med fordel arbejde med:*

* *Hvad findes der af andre/nye evalueringsværktøjer, der er enkle at anvende*
* *Sikre en god struktur på evaluering – både på klasseniveau og i f.t. den enkelte elev*
* *At sikre en høj faglighed hos den enkelte lærer*
* *At have for øje, hvornår og hvilke former for evaluering motiverer den enkelte elev.*

**4) Manglende effekt**

|  |
| --- |
| **Er der noget, som opleves ikke har den ønskede effekt i f.t. at eleven får et større udbytte af undervisningen – altså noget, vi skal gøre på en anden måde, gøre mindre af eller helt stoppe med.** |
| * Glad for at der ikke er krav om brug af Nationale tests. * Det klassiske testsystem hr oftest et begrænset fagligt udbytte – det er alt det, der sker mellem tests, der flytter elevernes viden, standpunkt og kompetencer. * Mange svarer nej * En svarer, at det er godt, at det på GP er op til den enkelte lærer at sikre elevens udbytte af undervisningen. Dermed er der bedre mulighed for netop at tage udgangspunkt i den enkelte elevs niveau og udbytte af undervisningen. |

*Delkonklusion 4:*

*Der er en generel tilfredshed med evalueringskulturen og at der er frihed til at finde egnede evalueringsværktøjer.*

**5) Ændringer**

|  |
| --- |
| **Er der noget, vi kan gøre anderledes/mere af, som kunne sikre, at elevernes standpunkt kan blive bedre.** |
| * Mere sparring med øvrige fagpersoner og tættere teamsamarbejde * Uddannelse af personale. * At man som lærer hele tiden har fokus på at udvikle sig om underviser, finde nye måder at møde eleverne på hver deres niveau – ikke mindst de, der har særlige udfordringer. |

*Delkonklusion 5:*

*At lærerne gennem eget fokus på faglighed og i samarbejde og sparring med kollegaer (klassens lærerteam) sikrer at den enkelte elevs udbytte af undervisning er så højt, som muligt.*

**6) Corona-år**

|  |
| --- |
| **Hvorledes har lærerne under Corona-nedlukningen kunnet følge og sikre elevens faglige standpunkt og udbytte af undervisningen?** |
| * Der har været bundet meget op på online undervisningsportaler. Her er også anvendt evalueringsværktøjer, som lærerne har kunne følge med i. * Megen kommunikation over TEAMs – både med enkelte elever, hold og hele klasser. Det har været let at oprette møder med elever og godt at kunne kommunikere med dem over TEAMs * Flere digitale tests, som måske ikke har givet eleverne et større udbytte, men for læreren har det været et godt værktøj til at vurdere deres faglige udbytte. * Skemaet har været fulgt, så der har været fokus på den enkelte fag og både klassens og den enkelte elevs læring. * At overgå til online undervisning gav nogle nye muligheder for at være i direkte interaktion med den enkelte elev – og ikke mindst at man som lærer skulle tænke anderledes. Det kan også være meget godt. * At eleverne er godt vant med digitale platforme har været en stor hjælp, men også vigtigt at tænke anderledes, end daglige undervisning i klassen ikke mindst i praktisk musiske og kreative fag. * Den daglige kontakt og hverdagens struktur har været medvirkende til, at undervisningen stort set har kunnet gennemføres meget tilfredsstillende under Corona. * Showbie har været et godt værktøj med mulighed for både skriftlig og mundtlig kommunikation og opfølgning/feedback. * TEAMs er alle elever fra 0. klasse til 9. klasse blevet helt fortrolige med at bruge, så den daglige kontakt og undervisning har kunnet gennemføres. * Stort set som i hverdagen på skolen. Dog har dialoger (mundtlighed) været vanskelig på klasseniveau, men har så kunnet gennemføres med enkelte elever. * Der har været anvendt forklaringsvideoer, hvor læreren har lagt en video op med gennemgang. Det har været en god hjælp for mange, da de har kunne få gennemgangen flere gange efter behov. * Det, der har været vanskeligt, har været det relationelle og der, hvor eleverne lærere af og med hinanden. Fællesskabet skal genopbygges. |

*Delkonklusion 6:*

*Under skolenedlukningen (Corona) har det været muligt at opretholde en høj standard i undervisningen. Skemaet er stort set blevet fulgt – også i de praktisk/musiske fag. Dog har f.eks naturfag og idræt været begrænset af manglende muligheder for at komme i laboratoriet/idrætsfaciliteter, men bortset fra denne type udfordringer, er undervisningen gennemført. Det gælder også inklusion, hvor lærerne har kunne ´t være i direkte kontakt med enkelt elever. Alle er mødt ind til timerne og med krav om kamera tændt, har det også været muligt i et vist omfang at gennemføre undervisningen tæt på normalen. Eleverne har været drevne i brugen af diverse online portaler og det har været en stor fordel.*

*Et fremadrettet fokus må og skal være fællesskabet og det at lære sammen.*

**6) Skolens pædagogiske målsætning**

|  |
| --- |
| **Eksempler på, hvordan der evalueres på de kompetencer, eleven skal udvikle gennem et fokus på den pædagogiske målsætning på Grindsted Privatskole.** |
| * Elevsamtaler med fokus på trivsel og kompetencer – og hvordan kompetencer er blevet udviklet gennem faglige forløb. * Gennem Vækstmodelsamtaler sættes fokus på kompetenceudvikling ud fra GPs pædagogiske målsætning. * Sker i sammenhæng med evaluering af fagligheden. * I skolestarten er udviklingen af sociale og fællesskabende kompetencer vigtige. Det har været svært under Corona-nedlukning, men vil være et ærligt fokus fremadrettet. Ligeledes vigtigt, at eleverne lærer at mennesker er forskellige og kan have forskellige behov og aftaler – at lære at respektere forskellighed er vigtigt. * Drøftes på teammøder. * Der arbejdes med kompetencer i på klassemøderne og Vækstmodellen anvendes ofte. * Et særligt fokus på kompetencerne giver bedre forudsætninger for faglig læring – derfor skal dette være i fokus i hverdagen. * Det er en integreret del af hverdagen og undervisningen, hvor forskellige kompetencer læres og udvikles gennem både klasse arbejde og i særlig emneuger/projektuger. |

*Delkonklusion 6:*

*Grindsted Privatskole har en pædagogisk målsætning, der bygger på Det 21. århundredes kompetencer – kompetencer, der vurderes væsentlige at kunne besidde.*

*Disse kompetencer er integreret i undervisningen og i særlige projekter, hvor de er i fokus.*

***Samlet konklusion:***

* *Det vurderes, at eleverne på Grindsted Privatskole hele tiden øger deres faglige standpunkt og at læreren har fokus på eleverne udbytte af undervisningen. Det sker gennem elevsamtaler, samtaler med hold og i klasseregi. Det sker struktureret og løbende i undervisningen. Derudover er der drøftelserne en del af skolehjemsamarbejdet og lærernes samarbejde omkring den enkelte elev og klassen som helhed.*
* *Det vurderes at eleverne også under skolens nedlukning pga af Corona har kunne fortsætte i en nogenlunde normal struktureret hverdag med de forskellige fag.*
* *Det vurderes, at inddragelse af eleverne er væsentlig for at sikre deres engagement og lyst til at lære mere.*
* *Det vurderes, at den pædagogiske målsætning med fokus på kompetencer fortsat skal være en væsentlig del af Grindsted Privatskoles profil og er medvirken til at sikre den enkelte elev vigtige kompetencer for fremtiden.*
* *Det vurderes, at der med fordel kan sættes yderligere fokus på evaluering af forløb og udbyttet af enkelte forløb og muligheder for at afdække nye evalueringsmetoder, der har til hensigt at fremme elevernes motivation og engagement.*

Konklusionens anbefalinger drøftes i lærergruppen med det sigte, at sikre dette områdes fortsatte udvikling.

***Godkendt af bestyrelsen maj 2021***